Bursa
Store norske leksikon,Geografi,Verdens geografi,Asia,Tyrkias geografi
Bursa er en by i den vestlige delen av Tyrkia, 91 kilometer sør for Istanbul, 20 kilometer fra Marmarahavet, ved foten av det 2543 meter høye fjellet Uludağ. Byen har 1 854 285 innbyggere (2015).
Næringsliv og transport Bursa er Tyrkias største senter produksjon av biler og bildeler (Fiat, Renault, Bosch med flere). I byen er det også stor tekstilindustrien (silke, ull, bomull), samt maskin-, næringsmiddel- og tobakksindustri. 35 kilometer sørøst for Bursa ligger Uludağ skisenter, hvor det er mange turister. Det er en flyplass 32 kilometer fra Bursa og jernbane til havnebyen Mudanya. Kultur og utdanning Bursa har mange vakre moskeer, blant annet Ulu Cami, 'den store moské' og Yeşil Cami ('den grønne moské'), som begge er fra 1421. I byen er gravstedene til de seks første tyrkiske sultaner. I nærheten er det svovel- og jernholdige, varme mineralvannskilder. Byen har flere gamle tyrkiske bad. Det er to offentlige universiteter i byen. Det eldste universitetet ble grunnlagt i 1975. Historikk Bursa er oldtidens Prusa, hovedstaden i Bithynia (300-tallet fvt.) I 1326–1365 var Bursa var den første hovedstaden i Det osmanske riket og de osmanske sultanenes residensby. Dette er bakgrunnen for at Bursa og den nærliggende landsbyen Cumalıkızık ble oppført på UNESCOs verdensarvliste i 2014. Les mer i Store norske leksikon Tyrkias geografi Tyrkias historie Økonomi og næringsliv i Tyrkia Eksterne lenker World Heritage List: Bursa and Cumalıkızık – the Birth of the Ottoman Empire